88. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.640. της 25 Ιουλ./2 Αυγ.1977 (ΦΕΚ Α΄211) Περί του διπλασιασμού του υπό της παρ.2 του άρθρ.6 του Νόμ.445/76, προβλεπομένου αριθμού μεταφραστών επί συμβάσει ιδιωτικού δικαίου. Έχοντες υπόψη: 1.Τας διατάξεις: α)Του Νόμ.400/76 περί Υπουργικού Συμβουλίου και Υπουργείων. β)Της παρ.6 του άρθρ.6 του Νόμ.445/76 «περί εκπροσωπήσεως της Ελλάδος εις τας Ευρωπαϊκάς Κοινότητας και Οργανώσεως των Διοικητικών Υπηρεσιών εν όψει της εφαρμογής του Κοινοτικού καθεστώτος». 2.Την υπ’ αριθ.649/24.6.1977 γνωμοδότησιν του Συμβουλίου της Επικρατείας, προτάσει του Υπουργικού Συμβουλίου, αποφασίζομεν: Άρθρ.1.-Δια την αντιμετώπισιν επιτακτικής φύσεως αναγκών, παρά τη Γενική Διευθύνσει σχέσεων Ελλάδος και Ευρωπαϊκών Κοινοτήτων του Υπουργείου Συντονισμού απορρεουσών εκ της εφαρμογής, των Διατάξεων του Νόμ.445/76 «περί εκπροσωπήσεως της Ελλάδος εις τας Ευρωπαϊκάς Κοινότητας και οργανώσεως των Διοικητικών Υπηρεσιών εν όψει της εφαρμογής του Κοινοτικού καθεστώτος», αυξάνεται ο αριθμός των, κατά τας διατάξεις της παρ.2 του άρθρ.6 του ανωτέρω Νόμου, προσλαμβανομένων μεταφραστών επί συμβάσει ιδιωτικού δικαίου εις το διπλάσιον, ήτοι κατά 12 εισέτι. Το σύνολον των μεταφραστών μετά την, δια του παρόντος, αύξησίν των ανέρχεται εις 24. Άρθρ.2.-Εις τον επί του Συντονισμού Υπουργόν, ανατίθεμεν την δημοσίευσιν και εκτέλεσιν του παρόντος. 